Dy amerikanë dhe një britanik nderohen me çmimin Nobel për ekonominë
Ata vlerësohen për shtjellimin e vështirësive për të përputhur kërkesën me ofertën, kryesisht në tregun e punës
Akademia Mbretërore Suedeze e Shkencës vlerësoi me çmimin Nobel Peter Diamond të Institutit të Teknologjisë në Masaçusets, Dale Mortensen nga Universiteti Northwestern dhe Kristofer Pisarides nga Shkolla e Ekonomisë në Londër. Akademia e kishte formuluar çmimin me këtë motivacionpër ndihmesën që na kanë dhënë të gjithëve për të kuptuar mënyrat me të cilat papunësia, vendet e lira të punës dhe paga janë ndikuar nga rregullat dhe politika ekonomike". Teoria e tyre shpjegon probleme të tilla se si papunësia e lartë mund të shoqërohet me numër të lartë të vendeve të hapura të punës. Puna e tre laureatëve të Çmimit Nobel, duket sikur analizon ato që duken si kontradikta, se si rritja e prodhimit, rendimenti ekonmik për njësi pune, mund të shpjerë në pakësimin e papunësisë. Profesori Mats Pirson, një pjestar i akademisë, thotë: I kontaktuar me telefon në zyrën e tij në Shkollën Ekonomike të Londrës, Kristofer Pisarides tha se kërkimi i tij ka qartësuar praktikën që duhet të ndjekin ligjvënësit, veçanërisht gjatë kësaj periudhe me papunësi të lartë si në Europë ashtu edhe në Amerikën e Veriut. Një prej fituesve, profesori 70 vjeçar Peter Diamond i Institutit të Teknologjisë në Masaçusets, i ka dhënë mësim dikur Ben Bernankes, aktualisht kreu i Bordit të Rezervës Federale Amerikane, dhe është përzgjedhur si kandidaturë nga Presidenti Barak Obama për një vend në bordin e guvernatorëve të Rezervës Federale. Kjo kandidaturë është bllokuar që nga muaji prill nga republikanët në Senat. Çmimi për ekonominë nuk ka qenë mes 5 çmimeve të specifikuara në testamentin e Alfred Nobelit në vitin 1895. I themeluar nga Banka Qendrore Risbanken në Suedi, në vitin 1968, çmimi shoqërohet nga e njëjta shumë prej 1.3 milionë dollarësh sikurse dhe çmimet e tjera Nobel në mjeksi, kimi, fizikë, letërsi dhe paqe. Të gjithë fituesit e çmimeve Nobel janë të ftuar në Stokholm dhe Oslo të Norvegjisë për një ceremoni zyrtare që zhvillohet në muajin dhjetor.